12. ΝΟΜΟΣ υπ’ αριθ. 2233 της 4/6 Οκτ. 1952 (ΦΕΚ Α΄ 279)  Περί τροποποιήσεως και συμπληρώσεως του από 24.11.38 Β.Δ/τος «περί κωδικοποιήσεως των περί Οικονομικής Υπηρεσίας Αεροπορίας διατάξεων». Άρθρ.1.-(Αντικαθίσταται η παρ. 3 Κεφ. Β΄ του άρθρ. 2 του από 24.11.1938 Β.Δ/τος «περί κωδικοποιήσεως των περί Οικονομικής Υπηρεσίας Αεροπορίας διατάξεων»). Άρθρ.2.-1.Επιτρέπεται, όπως δια Β. Δ/τος εφ’ άπαξ εκδοθησομένου τη προτάσει του επί της Εθνικής Αμύνης Υπουργού, κωδικοποιηθώσιν εις ενιαίον κείμενον αι διατάξεις του κωδικοποιηθέντος Α. Ν. 1418/1938 «περί Οικονομικής Υπηρεσίας Αεροπορίας», ως αύται ετροποποιήθησαν, συνεπληρώθησαν ή αντικατεστάθησαν μέχρι της δημοσιεύσεως του παρόντος Νόμου. Κατά την κωδικοποίησιν ταύτην, ήτις θα φέρη τον τίτλον «Κωδικοποιημένος Νόμος υπ’ αριθ. 2233/1952 «περί Οικονομικής Υπηρεσίας της Β. Αεροπορίας», επιτρέπεται η αλλαγή της σειράς των άρθρων και πάσα ετέρα αναγκαία μεταβολή της κατατάξεως της ύλης ή φραστική τοιαύτη, άνευ βλάβης του περιεχομένου των διατάξεων. 2.Η ισχύς του παρόντος Νόμου άρχεται από της δημοσιεύσεως αυτού δια της Εφημερίδος της Κυβερνήσεως.   